जिले में मनरेगा के स्वीकृत काम सात दिन में होंगे शुरू
जिले में मनरेगा के तहत स्वीकृत कार्यों को कलेक्टर ने एक सप्ताह में शुरू करने के निर्देश दिए हैं। सोमवार को मनरेगा के निर्माण कार्यों की समीक्षा बैठक जिला पंचायत सभाकक्ष में कलेक्टर शम्मी आबिदी की अध्यक्षता में हुई। कलेक्टर ने जिले के मनरेगा से संबंधित निर्माण एजेंसियों से लंबित निर्माण कार्यों को ज्लद पूरा कराने कहा। अभी तक जो स्वीकृत निर्माण कार्य प्रारंभ नहीं हुआ है उसे एक सप्ताह में शुरू कराने के निर्देश दिए।
जिले में बनाई जा रही आंगनबाडियों का निर्माण मार्च में पूरा कर उसे महिला व बाल विकास विभाग को सौंपने को कहा, जिससे केन्द्र जल्द शुरू किए जा सकेंं। मनरेगा के निर्माण कार्यों में किसी प्रकार का भुगतान में समस्या आने पर पोस्ट ऑफिस से संपर्क कर समस्या का निराकरण कराएं। कृषि विभाग की ओर से बनाई जा रही मनरेगा के निर्माण कार्य अधूरे हैं, उसे पूरा करने के निर्देश दिए। ग्राम पंचायत भवन एवं राजीव गांधी सेवा केन्द्र निर्माण कार्य में तेजी लाने कहा।
डबरी, कुंआ व तालाब के कामों में तेजी लाने कहा
इसी प्रकार डबरी कुंआ तालाब निर्माण कार्यों को शीघ्र पूर्ण करने के निर्देश दिए हैं। सुकर शेड निर्माण, किचन शेड निर्माण, नाडेप, वर्मी कम्पोस्ट निर्माण कार्य, एमआईएस में प्रदर्शित अपूर्ण कार्यों की समीक्षा कर पूर्ण करने के निर्देश दिए।
hin_Deva hin_Deva hin_Deva hin_Deva hin_Deva